**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԿԱՐԳԱՊԱՀԱԿԱՆ ԿԱՆՈՆԱԳԻՐՔԸ ՀԱՍՏԱՏԵԼՈՒ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության ոստիկանության կարգապահական կանոնագիրքը հաստատելու մասին» 2005 թվականի ապրիլի 11-ի ՀՕ-85-Ն օրենքի (այսուհետ` Օրենք) 8-րդ հոդվածը՝

1. 3-րդ մասի 2-րդ նախադասությունը ուժը կորցրած ճանաչել.
2. 5-րդ մասի 2-րդ պարբերությունը շարադրել հետևյալ խմբագրությամբ.

*«Ոստիկանության գլխավոր խմբի պաշտոններ զբաղեցնող ծառայողների նկատմամբ «Ոստիկանությունում ծառայության մասին» օրենքի 42-րդ հոդվածով նախատեսված կարգապահական տույժերը կիրառելու իրավունքը վերապահվում է ներքին գործերի բնագավառում պետական կառավարման լիազոր մարմնի ղեկավարին, իսկ ավագ, միջին և կրտսեր խմբերի պաշտոններ զբաղեցնող ծառայողների նկատմամբ՝ ոստիկանության պետին: Ոստիկանության այլ պաշտոնատար անձանց կարգապահական տույժեր կիրառելու իրավունքը պատվիրակում է ներքին գործերի բնագավառում պետական կառավարման լիազոր մարմնի ղեկավարը` իր հրամանով, որով սահմանվում են նաև կարգապահական տույժերի կիրառման սահմանները:»*

**Հոդված 2.** Օրենքի 10-րդ հոդվածը՝

1. 4-րդ մասի գ) կետում *«միջոցներով»* բառից հետո լրացնել *«, այդ թվում հրապարակային ելույթներով կամ ծառայողական պարտականությունները կատարելիս քննարկումների ժամանակ,»* բառերը.
2. լրացնել հետևյալ բովանդակությամբ 4.1-րդ մաս.

*«4.1. Քաղաքացիների հետ փոխհարաբերություններում ոստիկանի կողմից անթույլատրելի են՝*

*ա) արհամարհական տոնը, կոպտությունը կամ գոռոզությունը.*

*բ) դիտողությունների հեգնական կամ անքաղաքավարի շարադրումը.*

*գ) մարդու արժանապատվությունը վիրավորող արտահայտությունները կամ ռեպլիկները.*

*դ) սպառնացող կամ վիրավորող ժեստերն ու նշանները։».*

1. 6-րդ մասը շարադրել հետևյալ խմբագրությամբ.

*«6. Սույն հոդվածի 4-րդ և 4.1-րդ մասերով սահմանված կանոնների խախտումը կարող է առաջացնել կարգապահական պատասխանատվություն:»*։

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։